Austrijski kancelar apeluje na EMA: Ubrzajte sa donošenjem odluka u vezi sa ruskom vakcinom - Sputnjik Srbija\nAustrijski kancelar apeluje na EMA: Ubrzajte sa donošenjem odluka u vezi sa ruskom vakcinom\n12:50 05.05.2021 Preuzmite kraći link\nEvropska agencija za lekove (EMA) trebalo bi da ubrza proces donošenja odluke po pitanju registracije ruske vakcine protiv virusa korona „Sputnjik Ve“ (Sputnik V) i drugih tema, rekao je austrijski kancelar Sebastijan Kurc.\nGovoreći o isporukama vakcine „Sputnjik Ve“ (Sputnik V), koje su najavljene u aprilu, Kurc je rekao novinarima da je Austrija odlučila da upotrebljava rusku vakcinu tek nakon što je registruje evropski regulator.\n„S tim u vezi, pošto nema registracije EMA, nema ni isporuka. Ni Rusija nije zainteresovana za to da kod nas stoje neupotrebljene doze vakcine za kojima čeznu u drugim mestima, a ni nama to neće biti od koristi ako doze vakcine budu isporučene, a mi ih ne budemo koristili“, objasnio je austrijski kancelar.\n„Što pre budu donosili te odluke, mislim da je to bolje. Ta tema se neće završiti, to se tiče vakcinacije mladih, vakcinacije u budućnosti ukoliko se pojave mutacije virusa. Ovde će, naravno, pomoći brze odluke“, dodao je Kurc.\nRanije je saopšteno da se koaliciona vlada Austrije, koju čine Austrijska narodna partija i „Zeleni“, usaglasila oko kupovine milion doza ruske vakcine protiv virusa korona. Ona će početi da se koristi za vakcinaciju čim Evropska agencija za lekove da odobrenje.


Osam medija prekršilo Kodeks prilikom izveštavanja o tragediji u Pančevu | 013 info\nDanas\tČet, 25/02/2021 - 23:18\nOsam medija je prekršilo više odredbi Kodeksa novinara Srbije prilikom izveštavanja o tragediji koja se desila u Pančevu, kada se jedan dečak utopio Tamišu, izglasano je na večerašnjoj sednici Saveta za štampu.\nJednoglasna odluka doneta je na osnovu žalbi koje su podneli organizacija Prijatelji dece Srbije i član Komisije za žalbe Saveta za štampu Bojan Cvejić. Kodeks su po više osnova prekršili listovi Blic, Kurir, Večernje novosti, Informer, Srpski telegraf , Alo i njihovi sajtovi i portali Pink.rs i Telegraf.rs i to u skoro 30 tekstova, piše Danas.\nKako je ocenjeno, objavljivanjem fotografija žrtve i njene majke prekršene su odredbe koje se odnose na zaštitu privatnosti i dostojanstva ljudi o kojima se piše, kao i dostojanstva žrtve, ali i tačku Kodeksa koja se odnosi na spekulisanje o uzrocima samoubistva.\nTakođe, članovi komisije Saveta za štampu utvrdili su da su novinari koji su razgovarali sa majkom žrtve zloupotrebili njenu nemogućnost rasuđivanja. Objavljivanje fotografija izvlačenja tela dečaka iz reke, dodali su, predstavlja uznemiravajući sadržaj.\nČlanica komisije Tamara Skrozza navela je da je izveštavanje medija o ovoj tragediji jedna od većih novinarskih sramota u poslednje vreme i da je nezamislivo da su novinari sve vreme sedeli sa majkom dok se tragalo za njenim detetom.\nI ostali članovi Komisije za žalbe su najoštrije osudili ovakvo ponašanje pojedinih medija. Vida Petrović Škero istakla je da je reč o nedopustivom ponašanju u svakom smislu.\n„Ovo je drastičan primer kršenja novinarskog kodeksa“, dodala je Petrović Škero.\nSnežana Andrejević je napomenula da ovaj slučaj predstavlja primer „potresnog i neprihvatljivog informisanja“.\n„Ovo je skandalozno i ne se sme se dopustiti ni po koju cenu“, ocenila je Andrejević.\nLjiljana Smajlović je naglasila da treba još jednom svim redakcijama skrenuti pažnju da „to što javnost interesuje ne znači da je nešto od javnog interesa“, odnosno da to ne može biti opravdanje.\nOrganizacija Prijatelji dece Srbije u svojoj žalbi je navela da su navedeni listovi i portali u izveštavanju o ovom slučaju, u više navrata, naslovnom stranom, tekstovima, kao i blokovima i sadržajem na online platformama, izvršili izuzetno negativan uticaj na emocionalni, moralni, intelektualni i socijalni razvoj svakog deteta koje se našlo izloženo ovim sadržajima čime su naneli ozbiljnu štetu interesima svakog deteta.


Smrdibube, štetne stenice | TV KANAL 9 NOVI SAD\nNaslovna EMISIJE Smrdibube, štetne stenice\nSmrdibube, štetne stenice\nVIDEO K9: Poslednjih nekoliko nedelja u Novom Sadu svedoci smo najezde neugodnih insekata, smrdibuba. Na Poljoprivrednom fakultetu u Novom Sadu potražili smo odgovore na pitanja o kakvim insektima je reč i kako se protiv njih boriti.\nGotovo da se ni jedan stanovnik Novog Sada, ma u kom delu grada živeo, poslednjih nekoliko nedelja nije susreo sa malim zelenim insektima, smrdibubama.\nNjihova najezda uobičajna je za ovaj period u godini jer se radi o invazivnim vrstama, odnosno, insektima koji nisu izvorno sa ovih prostora, kažu u novosadskom Poljoprivrednom fakultetu.\nOve bube za svoje prezimljavanje traže uglavnom zagrejane objekte, zapravo staništa karakteristična za čoveka.\nBorba protiv ovih invazivnih vrsta je veoma zahtevna i teška, jer se radi o insektima koji napadaju plodove u zrenju, pa škode kako poljoprivrednicima, tako i ljudima u urbanim sredinama, kaže dr Aleksandra Konjević, docentkinja na Poljoprivrednom fakultetu.\nPopularno nazivane smrdibubde spadaju u red stenica, hrane se tako što sisaju biljne sokove, zbog čega su izuzetne štetne za biljne kulture, ali, kako kaže dr Konjević, nisu štetne za ljude, sem za pojedince koji imaju veoma osetljive alergijske reakciije, što je retkost.\nU urbanim sredinama smrdibube su naročito brojne krajem septembra, kada dođe do pada temperature, ali u poljima su prisutne tokom cele sezone, navodi dr Konjević.\nOna preporučuje da se, zbog akutlene najezde, zatvaraju prozori i vrata i da se u stanove i kuće stavljaju lepljive trake, ali, kako kaže, pre svega ljudi treba da se naviknu na suživot sa ovom invazivnom vrstom.\nPrethodni tekstUređenje parkinga kod Skupštine\nSledeći tekstU toku žetva kukuruza


Načelnik Pomoravskog upravnog okruga prisustvovao je potpisivanju Ugovora o isporuci tri aviona – Sajt pomoravskog okruga\nPočetna Aktuelnosti\tNačelnik Pomoravskog upravnog okruga prisustvovao je potpisivanju Ugovora o isporuci tri aviona\nnapisao Administrator avgust 12, 2019\n01.08.2019.god. – Jagodina\nNačelnik Pomoravskog upravnog okruga Goran Milosavljević prisustvovao je potpisivanju Ugovora između kompanije za proizvodnju aviona „Aero East Europe“ iz Jagodine i kompanije „Karni aerospace inc“iz Indije, iz glavnog grada najveće indijske države Radžastan Džajpura, koji se nalazi 268 kilometara od indijske prestonice Nju Delhija, o isporuci tri aviona, od kojih su dva „SILA 450“ i jedan ambulantni SILA „750“.\nUkupna vrednost dogovorenih poslova do kraja ove godine je 500.000 evra. Ugovor su potpisali vlasnik kompanije „Aero East Europe“ iz Jagodine Milorad Matić i vlasnici indijske kompanije „Karni aerospace inc“ Abhimanyu Detha i Dhara Gadhvi.\nVlasnik indijske kompanije Abhimanju Deta rekao je da potpisani ugovor o nabavci tri aviona predstavlja samo početak saradnje.\nNačelnik Pomoravskog upravnog okruga prisustvovao je potpisivanju Ugovora o isporuci tri aviona was last modified: avgust 12th, 2019 by Administrator\nPrivredna delagacija grada Jagodine imala sastanak sa...\nNačelnik Pomoravskog upravnog okruga, kao član delegacije...


Bombarder Tu-22M3 može da nosi četiri „kindžala“ - Sputnjik Srbija\n11:33 02.07.2018 (osveženo 16:05 02.07.2018) Preuzmite kraći link\n„Tu-22M3 na kojem će se isprobavati ’kindžali‘, moći će da ponese do četiri ovakve rakete“, rekao je izvor.\nTrenutno se ove rakete postavljaju na lovce MiG-31BM (po jedan raketni sistem na letelicu), koji imaju kraći dolet u poređenju sa strateškim nosačima raketa.\nKako je istakao član ekspertskog saveta odbora Vojno-industrijskog kompleksa Viktor Murahovski, za adaptaciju Tu-22M3 na takvu količinu „kindžala“ avion će morati da se modernizuje.\n„Potrebna je ozbiljna modernizacija u oblasti radio-elektronske opreme i jačanja spoljnog oslonca na koji bi se mogle postaviti ove rakete. Očigledno je da će se ovi momenti odrađivati tokom testiranja“, rekao je on.\nPrema njegovim rečima, Tu-22M3 sa „kindžalima“ će moći efikasno da se bori protiv grupa nosača aviona potencijalnog protivnika. Murahovski je napomenuo da će četiri „kindžala“ omogućiti bombarderu da značajno poveća verovatnoću pogađanja važnih ciljeva zaštićenih savremenim sistemima protivvazdušne, odnosno protivraketne odbrane.


Mercator-CG, HACCP sistem (Hazard Analysis Critical Control Points) - Sistem bezbjednosti i higijene hrane » Skupina Mercator\nO Skupini » Integriran sistem vodenja » Mercator-CG, HACCP sistem (Hazard Analysis Critical Control Points) - Sistem bezbjednosti i higijene hrane\nMercator-CG, HACCP sistem (Hazard Analysis Critical Control Points) - Sistem bezbjednosti i higijene hrane\nU Društvu Mercator-CG, d.o.o., Podgorica uspostavljen je sistem upravljanja bezbjednosti namirnica u skladu sa zahtjevima Codex Alimentariusa, što uključuje nabavku, distribuciju i prodaju sljedećih grupa namirnica: svježe meso, proizvodi i poluproizvodi od mesa, riba, mlijeko i proizvodi od mlijeka, jaja, hlađeni i smrznuti proizvodi, voće i povrće, pekarski proizvodi, gotova jela i drugi.\nSistem upravljanja bezbjednosti namirnica se sprovodi svakodnevno, održava i kontinualno unapređuje.\nDruštvo Mercator-CG, d.o.o., Podgorica poseduje HACCP sertifikat od 2016. godine.\nOpseg sertifikacije se odnosi na "Maloprodaju, veleprodaju, pripremu i skladištenje prehrambenih proizvoda" objekta IDEA SUPER PODGORICA, Bratstva i jedinstva 85, Podgorica.\nU cilju obezbjeđivanja zdravstveno bezbjednih proizvoda preduzimamo aktivnosti kontinuirane edukacije zaposlenih na svim nivoiima, vršimo audite dobavljača/proizvođača, obezbjeđujemo sljedljivost proizvoda, angažujemo laboratorije za ispitivanje kvaliteta i bezbjednosti namirnica i vršimo nadzor nad svim procesima koji utiču na bezbjednost hrane.\nDokumentovanim praćenjem procesa, kontrolom dobavljača, laboratorijskim analizama i atestima za sirovine i repromaterijal obezbjeđujemo sljedljivost u svim prodajnim objektima.\nU svakodnevnom radu poštuju se načela dobre higijenske i dobre proizvođačke prakse, a uspostavljeni sistem samokontrole ima za cilj prevenciju i smanjenje rizika od potencijalnih opasnosti koji se mogu javiti u hrani.\nHACCP sistem podrazumijeva uspostavljanje odgovornosti svih učesnika u lancu proizvodnje hrane za bezbjednost namirnica. To znači da, ukoliko postoji rizik po zdravlje i bezbjednost potrošača, svi oni imaju obavezu da bez odlaganja preduzmu sve mjere za sprječavanje štetnih posljedica.\nPoslovanje u skladu sa zahtjevima HACCP sistema ima za cilj da osigura bezbjednost i kvalitet proizvoda i usluga koje na tržište plasira Mercator-CG, d.o.o., Podgorica. Implementacija i unaprjeđivanje HACCP sistema ima za cilj da se potencijalni rizik svede na najmanju moguću mjeru, ali takođe i da se ukoliko do istog dođe, rizik što lakše detektuje i što brže preduzmu koraci za otklanjanje neusaglašenosti.\nTakođe, jedan od osnovnih ciljeva uspostavljanja HACCP sistema je da svi učesnici u lancu u slučaju detekcije rizika (neusaglašeni proizvod) u što kraćem roku preduzmu mjere za povlačenje ili opoziv proizvoda kako se bezbjednost i zdravlje potrošača ne bi doveli u pitanje.\nSertifikat HACCP sistema Mercator-CG\nPolitika bezbjednosti hrane Mercator-CG


Iran udvostručio proizvodnju uranijuma: Kriva politika Vašingtona - Sputnjik Srbija\n15:59 27 Septembar 2020\n13:45 04.11.2019 Preuzmite kraći link\n„Proizvodnja uranijuma do treće faze (smanjenja nuklearnih obaveza) iznosila je oko 450 grama dnevno, dok danas prevazilazi 5.000 grama dnevno“, rekao je Salehi.\nPrema njegovim rečima, Teheran je „pokrenuo 30 novih, modernizovanih centrifuga za obogaćivanje uranijuma tipa IR-6“.\nOn je dodao da je ranije raspoređeno 20 takvih centrifuga, što znači da Iran danas raspolaže sa 60 centrifuga tog tipa.\nPrema njegovim rečima, proizvodnja osiromašenog uranijuma u poslednja dva meseca u zemlji povećana je 10 puta.\n„Nismo planirali takve korake, ali nas je pogrešna politika Vašingtona (prema Teheranu) primorala na to“, zaključio je Salehi.\nOve nedelje se očekuje da će Iran pristupiti četvrtoj fazi smanjenja nuklearnih obaveza.\nTeheran je upozoravao da će smanjivati svoje obaveze i da će se čak i povući iz sporazuma ako ostale zemlje-potpisnice ne pronađu načina da zaštite ekonomiju te zemlje od američkih sankcija.\nobogaćeni uranijum, osiromašeni uranijum, uranijum, Iran, Teheran


Republika / 70 glasova za, 2 protiv! Republika Srpska usvojila odluku: Ovo je odgovor Sarajevu i Zapadu u osam tačaka\nponedeljak, 17. 2. 2020.| 23:45\nNarodna skupština Republike Srpske usvojila je osam zaključaka na posebnoj sednici čija je jedina tačka dnevnog reda bilo antidejtonsko delovanje Ustavnog suda BiH. Poslanici su sa 70 glasova za i dva protiv usvojili su sledećih osam zaključaka povodom rada Ustavnog suda BiH.\n1. Narodna skupština Republike Srpske potvrđuje privrženost Republike Srpske Opštem okvirnom sporazumu za mir u BiH, posebno izvornom tekstu Ustava BiH kao Aneksa 4.\n2. Narodna skupština Republike Srpske obavezuje predstavnike Republike Srpske u institucijama BiH da predlože u Parlamentarnoj skupštini BiH usvajanje Zakona o prestanku mandata stranih sudija i izboru domaćih sudija u Ustavnom sudu BiH.\n3. Narodna skupština Republike Srpske zadužuje Vladu Republike Srpske da nastavi ranije započete pregovore sa Vladom Federacije BiH sa ciljem definisanja granične linije između Republike Srpske i Federacije BiH, a u skladu sa Aneksom 2 Opšteg okvirnog sporazuma za mir u BiH.\n4. Narodna skupština Republike Srpske obavezuje predstavnike Republike Srpske u institucijama BiH da obustave donošenje bilo kakvih odluka u organima BiH do usvajanja Zakona o prestanku mandata stranih sudija i izboru domaćih sudija u Ustavnom sudu BiH i njegovog stupanja na snagu.\n5. Narodna skupština Republike Srpske naglašava da je Republika Srpska strana potpisnica svih aneksa Opšteg okvirnog sporazuma za mir u BiH, samim tim i Aneksa 4 koji je Ustav BiH.\n6. Narodna skupština Republike Srpske potvrđuje da su visoki predstavnici i Ustavni sud BiH kršili Dejtonski sporazum i Ustav BiH i na taj način izmenili politički sistem suprotno Opštem okvirnom sporazumu za mir u BiH, a koji je ugovor međunarodnopravnog karaktera.\n7. Narodna skupština Republike Srpske obavezuje sve institucije Republike Srpske da ne prihvataju i ne provode bilo kakve buduće antidejtonske i nedemokratske odluke Visokog predstavnika i Ustavnog suda BiH.\n8. Narodna skupština Republike Srpske traži da predstavnici Republike Srpske u zajedničkim organima BiH obaveste Narodnu skupštinu o provođenju ovih zaključaka u roku od 60 dana.\nPosebna sednica zakazana je zbog krize nastale u BiH usled spornih odluka Ustavnog suda BiH. Parlamentu su se obratili predsednica Republike Srpske Željka Cvijanović, srpski član Predsedništva BiH Milorad Dodik, premijer RS Radovan Višković, predstavnici parlamentarnih klubova...\nRepublika Srpska RS BiH Bosna Bosna i Hercegovina Ustavni sud Milorad Dodik\nBiH I NE MORA BITI, ALI SRPSKA MORA! DODIK: Nisam poveo zemlju u NATO\nDodik ističe: Stvoreni uslovi za "Turski tok"\n- ponedeljak, 30. 3. 2020. u 23:16 0\nPortparol ruskog predsednika Dmitrij Peskov demantovao je izjavu američkog predsednika Donalda Trampa, koji je rekao da Vladimir Putin...\n- ponedeljak, 30. 3. 2020. u 18:16 0\nApokalipsa! U poslednjih 24 časa u Italiji je umrlo 812 ljudi, pa je ukupan broj smrtnih slučajeva od koronavirusa u toj zemlju dostigao...\n- ponedeljak, 30. 3. 2020. u 17:56 0\nAmerika je postala zemlja sa najvećim brojem obolelih od virusa korona na svetu, dok je broj žrtava porastao na 2.500. Jedan užasan...\nU Austriji je trenutno samo još nešto malo više od jedne trećine respiratora slobodno, a kod...\nDok se povećava broj slučajeva korona virusa u prepunim zatvorima u Italiji, zatvorsko osoblje i...


Promenite život i poklonite sebi čaroban osmeh koji osvaja – Gloria\nPromenite život i poklonite sebi čaroban osmeh koji osvaja\nAtraktivan izgled se ne postiže skupim autfitom, nakitom, moćnim automobilima… Ono čime ćete osvojiti svakoga, pleniti pažnju na svakom mestu je vaš blistav osmeh.\nPevačice i pevači, glumice i glumci, poznate TV ličnosti plene svojom harizmom, svojim talentima i shvataju da njihov kompletan izgled odaje koliko su posvećeni sebi i onome što rade. Tu nema mesta za kompromise, samo za težnju ka što boljem u svakom segmentu.\nOni ne zaboravljaju da je osmeh njihovo savršeno, moćno i blistavo oružje pred kamerama, objektivima i publikom. A čovek koji poput virtuoza stvara magiju osmeha je zaslužio njihovo poverenje svojim neverovatnim rezultatima.\nTretman je revolucionaran jer je reč o bezbolnoj promeni osmeha, a ono što je dragoceno je što se maksimalno čuva gleđna masa, zbog čega su prirodni zubi očuvani i dugovečni.\n“No prep viniri by Nemanja Mihaljčić“, izum koji predstavlja neinvanzivnu promenu osmeha, tokom koje se nimalo ili minimalno koriguju zubi i maksimalno čuva gleđna masa.\n– Svoj izum najpre sam primenio na sebi i rezultati su bili odlični. Zatim su došli pacijenti koji su mi ukazali poverenje, uverivši se u postojanost i kvalitet onoga što im omogućavam, odlazeći širokog i blistavog osmeha, oduševljeni njime. Od tada do danas nebrojeno je mnogo zadovoljnih klijenata koji su mi poklonili poverenje – kaže tvorac ovog stomatološkog poduhvata, koji je poput svakog inovatora spremnog na rizik zarad bolje budućnosti, svoj eksperiment primenio prvo na sebi.\nFantastični rezultati probudili su želju mnogih poznatih sportista, glumaca, estradnih umetnika i ostalih popularnih ličnosti da slede njegov primer i usavrše svoj osmeh za vrlo kratko vreme.\n– Ponosni smo što su svoju težnju ka savršenom pretočili u poverenje Mr Smile timu, te od prve komunikacije do glamuroznog osmeha koji su želeli, uživali u svakom deliću saradnje, a koja uvek rezultira perfekcijom, jer Nemanja Mihaljčić ne pristaje na kompromise, na manje, već uvek teži i čini sve da bi dosegao savršen krajnji rezultat.\nNemanja sa svojim sjajnim timom u vrhunski opremljenoj klinici u Beogradu, zbog takvog stava i rezultata koji se ne mogu osporiti, uživa ugled klijenata iz čitave Evrope.\nBaš zbog toga, on i njegov rad se nalaze pod stalnom lupom javnosti i struke, jer su poznate osobe koje su Mr Smile-u dale poverenje, dale ujedno i veliki izazov. Mediji i moćne društvene mreže ne trpe nesavršenost i zato nema prostora za nesavršenosti.\nEstetika savršenog osmeha uvek je individualna i zahtevna, ali rezultati su fantastični! Znaju to i Lepa Brena, Neda Ukraden, Milan Stanković...\nSvi su oni u jednom trenu bili nezadovoljni svojim osmehom i odluku o velikoj promeni dali Nemanji i timu.\nSve u vezi zdravlja i lepote zuba dolazi i sa dosta ličnih pitanja, strahova… ali svi koji dođu, već pri prvom susretu sa ambasadorima Mr Smile klinike, znaju da su u sigurnim rukama i da će dobiti maksimalnu uslugu i posvećenost kakvu i zaslužuju.\nNemanja Mihaljčić: Osmeh moj zaštitni znak, opredeljenje i strast


Stalna delegacija Narodne skupštine na zasedanju Parlamentarne skupštine ODKB\nMilenko Baborac Vladimir Malinić Miloš Lužnjanin Oliver Milisavljević Miroljub Bjelić Ivan Božić Aleksandar Stakić Predrag Jovanović Tomislav Petrović Mihajlo Zdravković\nČetvrtak, 01.12.2016 22:56\nDelegacija Narodne skupštine Republike Srbije učestvovala je na zasedanju Parlamentarne skupštine Organizacije dogovora o kolektivnoj bezbednosti (PS ODKB), održanom 23-24. novembra 2016. godine u Sankt Peterburgu, Ruska Federacija. Član delegacije bio je i narodni poslanik Dveri, Zoran Radojičić.\nU sastavu delegacije, u svojstvu posmatrača, bili su Milovan Drecun, šef stalne delegacije Narodne skupštine Republike Srbije u PS ODKB, Jovan Palalić, Dušan Bajatović i Zoran Radojičić, članovi stalne delegacije Narodne skupštine Republike Srbije u PS ODKB. Na sednici Stalne komisije za politička pitanja i međunarodnu saradnju PS ODKB, koja je održana u Parlamentarnom centru, razmotren je niz organizacionih pitanja i izabran je novi predsednik i zamenik predsednika Komisije.\nSednici Stalne komisije za socijalno-ekonomska i pravna pitanja PS ODKB, koja je održana u Parlamentarnom centru, prisustvovao je Zoran Radojičić, član Komisije za socijalno-ekonomska i pravna pitanja PS ODKB. Članovi Komisije su izabrali novog predsednika i zamenika predsednika Komisije. Parlamentarci su se upoznali sa radom na nekoliko nacrta zakona, sporazuma, preporuka. Na sednici je razmotreno pitanje o finansiranju aktivnosti PS ODKB, kao i Nacrt plana rada PS ODKB za 2017. godinu.\nNarodni poslanik Zoran Radojičić (Dveri) i Prof. dr Igor Panarin, koordinator analitičkog odeljenja ODKB\nČlanovi stalne delegacije Narodne skupštine RS u PS ODKB učestvovali su na Devetoj plenarnoj sednici PS ODKB, koja je održana u Tavričeskom dvorcu. Na Dnevnom redu sednice nalazila su se pitanja organizacionog, zakonodavnog i normativnog karaktera. Predsednik Državne Dume Federalne skupštine Ruske Federacije Vjačeslav Viktorovič Volodin, na predlog Saveta PS ODKB, jednoglasno je izabran za predsednika Parlamentarne skupštine ODKB.\n„Danas pred Parlamentarnom skupštinom nalaze se novi izazovi. Bezbednost u današnjem svetu zahteva donošenje odluka. Moramo da uradimo sve što je potrebno kako bi bezbednost u našim zemljama bila efikasno organizovana“, naveo je Volodin. On je ukazao na poseban značaj razvoja savezničkih odnosa između zemalja članica ODKB, kao i na jačanje sveobuhvatnih veza ODKB sa UN, OEBS, ŠOS, ZND i drugim međunarodnim organizacijama. Zamenik predsednika Odbora za bezbednost i borbu protiv korupcije Državne dume Ruske Federacije, predsednik Stalne komisije za odbranu i bezbednost PS ODKB Anatolij Borisovič Viborni, obrativši se učesnicima plenarne sednice, ocenio je da će harmonizacija nacionalnog zakonodavstva država članica ODKB omogućiti efikasno suprotstavljanje savremenim izazovima i pretnjama kolektivnoj bezbednosti.\nNa zasedanju Parlamentarne skupštine ODKB učešće su uzele delegacije parlamenata šest zemalja članica ODKB: Republike Belorusije, Republike Jermenije, Republike Kazahstan, Kirgiske Republike, Ruske Federacije i Republike Tadžikistan. U svojstvu posmatrača učestvovale su delegacije Parlamentarne skupštine Saveza Rusije i Belorusije, Narodne skupštine Republike Srbije i Donjeg doma Narodne skupštine Islamske Republike Avganistan. Delegacije Narodne Republike Kine, Islamske Republike Iran, Islamske Republike Pakistan i Republike Kube su bile gosti, a u tom svojstvu po prvi put su učestvovali parlamentarci Republike Indije.\nInformativna služba Narodne skupštine Republike Srbije / Infoslužba Dveri


Delegacija MMF-a u Srbiji\nDanas proslavljamo Uskrs\nDan je svima isto dobar!\nGrad veličine pesnice pogodio Inđiju\nOd NATO razaranja Srbije prošlo 14 godina\nSNS u ponedeljak o Šariću i izborima\nH&M otvara prvu radnju u Srbiji\nAktuelno, Srbija i region, Vesti — By taty on September 10, 2012 12:23 pm\nMisija MMF-a boravi u Srbiji da bi procenila najnovije makrokonomske izglede zemlje. Delegacija te finansijske institucije razgovarala je sa predstavnicima Narodne banke.\nGlavni zadatak delegacije Međunarodnog monetarnog fonda, koja u Srbiji boravi do 14. septembra, biće procena makroekonomske situacije u zemlji.\nMisija MMF-a razgovarala je danas sa predstavnicima Narodne banke Srbije, a tokom posete razgovaraće i sa predstavnicima Ministarstva finansija i privrede kako bi se upoznali sa stanjem u javnim finansijama zemlje, potvrđeno je Tanjugu u tim institucijama.\nStalni predstavnik MMF-a u Srbiji Bogdan Lisovolik rekao je da će “misija, takođe, razgovarati o zabrinutosti MMF-a povodom nedavnih izmena Zakona o Narodnoj banci Srbije koje su narušile njenu autonomiju, kao i povodom fiskalne situacije”.\nKako je naveo Lisivolik, misija se “neće angažovati na pregovorima o aranžmanu”.\nIz Vlade očekuju da će zvaniča poseta delegacije MMF-a uslediti krajem godine, uoči planiranja budžeta za 2013. godinu, kada bi mogao da se postigne i sporazum o novom aranžmanu.\nTags: Delegacija MMF-a u Srbiji, Međunarodni monetarni fond, Misija MMF-a boravi u Srbiji, MMF, Vesti, Vesti iz Srbije\nHoroskop za septembar 2012. godine


Veoma uspješno poslovanje "Save Semberije"\n30/11/2021 | 16:04 ⇒ 16:06 | Autor: SRNA\nDirektor Prehrambene industrije "Sava Semberija" Stevo Filipović rekao je Srni da je situacija na tržištu u ovoj godini dovela do astronomskog povećanja cijena repromaterijala i svih neophodnih stvari za proizvodnju finalnog proizvoda, ali da je ova fabrika uprkos tome veoma uspješno poslovala.\nFabrika "Sava Semberija"Foto: RTRS\nFilipović je istakao da je "Sava Semberija" uspjela da ključni dio sezone preradi i proizvede sve planirane količine.\n- Uspjeli smo da u optimalnom roku završimo, odnosno preradimo 8.000 tona - rekao je Filipović i napomenuo da ova fabrika izvozi na strano tržište između 85 i 90 odsto proizvoda.\nOn je naveo da se nada da u narednom periodu neće doći do zatvaranja širom svijeta, kako se ne bi našli u situaciji da ne mogu doći do krajnjeg kupca, što bi bilo katastrofalno.\nFilipović je istakao da su u "Savi" zadovoljni dostignutom preradom i odrađenim planovima, imajući u vidu da je ova godina bila izuzetno teška - bila je suša, mazut je u odnosu na prethodnu godinu duplo poskupio, ulje je sa prošlogodišnje cijene od 1,40 KM otišlo na 2,90, pa i tri KM, a drastično su procentualno poskupjeli streč i termo folija, kutija, sirće, tacna, ambalaža, staklo, limenke i tegla.\n- Ključni program je završen, a danas se radi slatki program, da bismo do 31. decembra sve završili i tada bismo kvalitetno odradili remont postrojenja - naveo je Filipović.\nOn je napomenuo da je "Sava Semberija" strateški veoma važna ne samo za Bijeljinu, nego i Republiku Srpsku.\n- Mi otkupljujemo svu domaću proizvodnju koja ima minimalan uslov kvaliteta da može da uđe u proizvodni proces, uspijevamo da to preradimo i za sve te količine imamo poznatog kupca - rekao je Filipović.\nOn je podsjetio da je "Sava Semberija" i ove godine investirala u dio opreme, koja se svake godine zanavlja.\nZemlje u koje stižu proizvodi "Save Semberije" su Katar, Ujedinjeni Arapski Emirati, Kanada, Švedska, Njemačka, Slovenija, Crna Gora, Srbija, te SAD, što je glavni dio njenog tržišta. Rijetka je fabrika u prehrambenoj industriji koja ne koristi aditive, konzervanse, vještačke boje, arome i zaslađivače, te je na svjetskom tržištu prepoznata kao fabrika zdrave hrane.\n"Sava Semberija" zapošljava 47 radnika.


Olivera Jeftić prva na 26.Beogradskom maratonu – Zlatibor.News\nReading: Olivera Jeftić prva na 26.Beogradskom maratonu\nZlatibor.News > Blog > Sport > Olivera Jeftić prva na 26.Beogradskom maratonu\nUpdated 2013/04/21 at 7:31 PM\nDanas je u Beogradu više od 2.000 trkača iz celog sveta trčalo 26. Beogradski maraton, dok je u trci zadovoljstva učestvovalo oko 10.000 rekreativaca.\nU ženskoj konkurenciji su dominirale domaće trkačice. Prvo mesto je osvojila Olivera Jeftić, koja je stazu od 42 kilometra pretrčala za 2:36,12, a na drugom mestu je bila Lidije Mikloš koja je stazu pretrčala za 3:05.59. Treće mesto je osvojila trkačica iz Poljske Dijana Golek koja je stazu prešla za 3:16,48.\nU muškoj konkurenciji prvi je bio takmičar iz Kenije, Edvin Kiplagat Kitum, koji je stazu pretčao za 2:19,34. U ovoj trci trkači iz Kenije su potvrdili svoju nadmoć. Drugo mesto je zauzeo Eliud Kibet Kiruij (2:24,40), a treći je bio Boaš Majak Ongaga (2:30,43).\nOlivera Jeftić je za Tanjug izjavila: “Bilo je kriznih perioda tokom trke, ali mi je osnovni cilj bio da pobedim samu sebe i da se približim rekordu. Nisam u tome uspela, nedostajalo mi je 20-ak sekundi, zbog uzbrdice koja me je usporila na kraju trke. Srećna sam šta sam ponovila uspeh iz 2007. godine i čestitam svim Beograđanima koji su došli da nas bodre po toplom vremenu i koji su sa ovog maratona u svet poslali lepu sliku”.\nPobednik u muškoj konkurenciji Edvin Kitum je takođe dao izjavu Tanjugu. On je rekao: “Trka je bilo teška i naporna, vreme je bilo toplo. Prezadovoljan sam pobedom koja je u ovim uslovima bila pravi podvig. Hvala svima koji su nas podržavali pored staze jer nam je to mnogo značilo”.\nTAGGED: 2013, beogradski maraton, olivera jeftić, pobednica beogradskog maratona, uzice, zlatibor\nPrevious Article U Čajetini održano okružno takmičenje iz istorije\nNext Article Siroti mali hrčki oduševili publiku


2018 – Page 62 – Sportski savez Beograda\nPočetna2018 (Page 62)\nSTRELJAŠTVO Srpska juniorska reprezentacija vazdušnom puškom zabeležila je i treću pobedu u kvalifikacijama Evropske lige mladih (strelci od 14 do 18 godina) za Region „Istok“ i kao prva u grupi prošla na finalni turnir, koji će biti održan u Finskoj. U poslednjem kolu kvalifikacionog turnira u\nKUGLANJE Fantastičan dan za srpsko kuglanje na Šampionatu sveta u Klužu: osvojene su dve zlatne i jedna bronzana medalja pa je tako kolekcija u prva četiri dana impozantna, šest trofeja, tri zlatna, srebrni i dva bronzana. Zlato je četvrtog dana osvojio miks tandem Hermina Lukač – Bojan\nBADMINTON Srpski badminton okitio se sa pet odličja na Balkanskom prvenstvu za seniore koje je od 18. do 20. maja 2018. održano u grčkom gradu Orestiadu. Luka Milić je osvojio bronzu u muškom singlu. Do polufinala ove konkurencije naš reprezentativac je stigao pobedama nad Grkom Nikolaosom\nKAJAK KANU Trećeg dana Svetskog kupa u Segedinu novu medalju za Srbiju osvojili su Nebojša Grujić i Marko Novaković. U finalu discipline dvosed na 200 metara trofejna posada okitila se srebrom. U dramatičnom finišu kroz cilj su prošlu u vremenu 31.752 sekunde, odmah posle čamca Španije\nSTRELJAŠTVO Srpska reprezentacija puškom je sjajno startovala na kvalifikacionom turniru Regiona „Istok“ za finale Lige mladih Evrope (strelci od 14 do 18 godina). U prva dva kola kvalifikacionog takmičenja u Osijeku, Srbija je zabeležila dve pobede i tako praktično već obezbedila bar drugo mesto pred poslednje\nŠAMPIONI SP U BOKSU – BEOGRAD 1978. PONOVO NA OKUPU\nBOKS Četiri decenije proteklo je od Svetskog prvenstva u boksu koje je održano 1978. godine u hali „Pionir“ i na kome je ostvaren je najveći uspeh u istoriji našeg boksa. Pod svodovima beogradske sportske lepotice „Pionira“ za Jugoslaviju osvojeno je šest srebrnih i jedna bronzana medalja,\nDAVID LAINŠČAK I MILORAD VOJNOVIĆ VICEŠAMPIONI SVETA U TANDEMIMA!\nKUGLANJE Treću medalju u tri dana kuglaškog juniorskog ekipnog i pojedinačnog Šampionata sveta u Klužu u Rumuniji doneli su Milorad Vojnović i David Lajnščak. Osvojili su srebro u disciplini tandemi izgubivši u finalu sa 2:0 u setovima od hrvatskog tandema Tutnjević – Požega. Bronzane medalje pripale\nZLATO, DVA FINALA I ŠEST POLUFINALA\nKAJAK KANU Posada srpskog dvoseda na 1.000 metara Marko Tomićević, Milenko Zorić okitila se zlatom na Svetskom kupu u Segedinu. Zvanično najuspešniji srpski sportisti u 2017. godini i aktuelni svetski šampioni u ovoj elitnoj disciplini još jednom je demonstrirala nadmoć u odnosu na konkurenciju. U finalu,\nKAJAK KANU U Segedinu je počeo prvi ovosezonski Svetski kup. Danas su održane kvalifikacije i polufinala parakajakaša. Vuk Radovanović (kategorija KL2) i Miroslav Đorđević (KL3) takmičenje su završili u polufinalu. Radovanović je bio četvrti u polufinalnoj grupi, vremenom 48.565. Na debiju za reprezentaciju, Đorđević je trku\nKUGLANJE Kuglaši Srbije još jednom su ispisali najlepše stranice istorije svetskog kuglanja: muška omladinska reprezentacija osvojila je petu uzastopnu titulu šampiona na Prvenstvu sveta u rumunskom Klužu sa 3.780 čunjeva (Norbert Ernješi 613, Želislav Jakab 610, Čaba Zavarko i Milorad Vojnović 597, Adrian Lončarević 638, Bojan


PSG proziva, Gerontološki demantuje - KruševacGrad\nPokret slobodnih građana Kruševac saopštio je da su korisnici ovdašnjeg Gerontološkog centra u teškoj situaciji jer im je uskraćen džeparac koji koriste za kupovinu lekova i ostalih osnovnih potrepština. PSG je naveo da takvu tvrdnju iznosi na osnovu svedočenja pojedinih korisnika koji navode da dug za džeparac premašuje sedam hiljada dinara. Ta stranka, takodje, sumnja u tačnost informacija o broju obolelih od korne u toj ustanovi i pita ko je odgovoran za ulazak virusa u Gerontološki centar Kruševac\n– PSG Kruševac apeluje na nadležne da čim pre otklone blokadu isplate džeparca i na sve moguće načine učine dostupnim novac za kupovinu lekova i ostalih osnovnih potrepština. Korisnici ne smeju biti zatočenici nestručne i nesavesne partijske uprave – navodi ta stranka u saopštenju za javnost.\nDirektorka kruševačkog Gerontološkog centra Jelena Mijailović za krusevacgrad.rs, međutim, kaže da to nije tačno.\n– Nemoguće je da korisnici ne dobijaju džeparac jer su to socijalna davanja koja kontroliše Ministarstvo, redovno se isplaćuju 15 godina, nema osnova da se govori o tome, sve to su proverljivi podaci – kazala je ona.\nMijailovićka je za krusevacgrad.rs kazala i da su svi korisnici Gerontološkog centra, koji su oboleli od korona virusa, u dobrom opštem stanju, da niko od njih nije na respiratoru, te da se uskoro očekuje njihov povratak u ustanovu. Deo od trinaestoro zaposlenih, koji su takođe oboleli od korona virusa i kao lakši pacijenti bili smešteni u privremenu bolnicu u Hali sportova, otpušten je kući.\nInače, Pokret slobodnih građana Kruševac je u saopštenju za javnost upitao da li se može verovati zvaničnim podacima da je u Domu zaraženo 13 zaposlenih i 24 korisnika, podsećajući na, kako su naveli, apokaliptičnu scenu 17. aprila ispred Gerontološkog, sa desetak sanitetskih vozila u koloni te potom sedam dana ćutanja pre nego što se u javnost izašlo sa informacijom o broju obolelih. Sumnjaju i da su mere zaštite primenjene sa zakašnjenjem te pitaju ko je odgovoran za ulazak korone u ovaj Centar.\n– Ako ne možemo da budemo sigurni u tačan broj inficiranih ljudi u domu, a ni zvanični podaci nisu utešni, možemo da budemo sigurni da je tretman korisnika i pre pandemije bio problematičan i da je ovo logična posledica loše uprave Gerontološkog centra – navode u PSG.\nInače, nakon što je informacija o ulasku korona virusa u kruševački Gerontološki centar dospela u javnost 16. aprila, dan kasnije se oglasilo Ministarstvo za rad, zapošljavanje, boračka i socijalna pitanja koje je saopštilo da se u toj ustanovi sprovode sve propisane mere u borbi protiv korona virusa, taksativno navodeći šta je i kada preduzeto.\n26.05.2021 0 186\n22.05.2021 4 914\n08.05.2021 1 182\n05.04.2021 0 85\nNeobičan vakcinalni tim: Primili različite vakcine kako bi građanima ulili poverenje\n19.03.2021 0 137\n16. juna 2021., 18:22


Putin i Obama o Ukrajini, Siriji i Severnoj Koreji - 13.01.2016, Sputnik Srbija\nPredsednici Rusije i SAD, Vladimir Putin i Barak Obama, zaključili su u sredu u telefonskom razgovoru da su predstojeći kontakti predstavnika dveju zemalja u... 13.01.2016, Sputnik Srbija\npolitika, vesti, ukrajina, sirija, severna koreja, vladimir putin, barak obama, savet bezbednosti un\n22:13 13.01.2016 (Osveženo: 22:15 13.01.2016)\nPutin i Obama su razgovarali o situaciji u Ukrajini, o bliskoistočnoj problematici, situaciji na Korejskom poluostrvu, navodi se u saopštenju.\nPutin je u razgovoru s Obamom naglasio da je neophodno da Kijev poštuje obaveze predviđene sporazumom iz Minska, uključujući dijalog s Donbasom.\n„Vladimir Putin je naglasio, pre svega, neophodnost da se Kijev potpuno i strogo pridržava obaveza iz Minskog sporazuma, uključujući deo o uspostavljanju direktnog dijaloga s Donbasom, usaglašavanju promena u ustavu, sprovođenju lokalnih izbora, stupanju na snagu zakona o posebnom statusu i amnestiji“, navedeno je u saopštenju.\nPutin je, takođe, posebno naglasio neophodnost da se stvori široka koalicija za borbu protiv DAEŠ-a (takozvane Islamske države) i drugih ekstremističkih organizacija, istakavši da je važno da se što pre pripreme spiskovi terorističkih struktura i da se odustane od dvostrukih standarda prilikom kvalifikacije pojedinih grupacija, dodaje se u saopštenju.\nDvojica predsednika razgovarali su i o kontaktima u različitim formatima, uključujući vojnu liniju, usmerenim na borbu protiv terorizma na Bliskom istoku.\nU delu razgovora koji se ticao Severne Koreje i njenih nuklearnih proba, Putin i Obama su izjavili da ukoliko bude potvrđeno da je ta zemlja testirala hidrogensku bombu, međunarodna zajednica mora žestoko da reaguje.\n„Povodom saopštenja rukovodstva Severne Koreje da je obavljeno testiranje hidrogenske bombe predsednici dveju zemalja su naveli da će, ako se ova činjenica potvrdi, to biti grubo narušavanje odgovarajućih rezolucija Saveta bezbednosti UN i da to ne sme da ostane bez žestoke međunarodne reakcije“, piše u saopštenju Kremlja.\nDvojica predsednika su, takođe, pozvala da se ublaži napetost u odnosima Saudijske Arabije i Irana.\n13 Januar 2016, 21:10\nU saopštenju se, takođe, ocenjuje, da je telefonski razgovor lidera Rusije i SAD bio otvoren i konstruktivan.\nBela kuća je saopštila da su Putin i Obama razgovarali o važnosti jedinstvenog odgovora svetske zajednice na nuklearne probe koje sprovodi Severna Koreja.\nPrema saopštenju Bele kuće, ruski i američki predsednik su takođe razgovarali o potrebi da se ubrza diskusija predstavnika vlasti i opozicije u Siriji pod okriljem Ujedinjenih nacija.


Holivudske veze koje su delovale lažno | CityMagazine\nSvaka veza nailazi na mnoge potencijalne poteškoće i probleme a to je najočiglednije kod onih veza o kojima se redovno polemiše na velikim ekranima i internetu. Veze između poznatih ličnosti često su prepune skandala i intriga, a postoje neke od njih koje deluju kao da su od početka bile lažne.\nHolivudski parovi se najčešće upoznaju na setu filma ili serije, a nekad nam i njihov privatni život deluje kao samo niz epizoda serije koja se sve više komplikuje. Na njih pored uobičajenih problema utiču i činjenica da su u oku javnosti i mnogo veća fluktuacija novca. Ima i onih za koje nam se i danas čini kao da nikad nisu ni bili pravi par, nego ih je spojio baš taj novac ili publicitet, ili neka marketinška korporacija koja je u njihovoj vezi videla odlične prilike za višestranu korist!\nDženifer Aniston i Vins VonOtvori galeriju\nCifre sa venčanja poznatih od kojih ćete zanemeti holivud · lažno · parovi · publicitet · veze


eKapija | Zbog rekonstrukcije Slavije i Bulevara oslobođenja izmene gradskog prevoza - Evo koje linije menjaju režim\nIzvor: eKapija | Petak, 11.08.2017.| 09:11\nZbog rekonstrukcije Slavije i Bulevara oslobođenja izmene gradskog prevoza - Evo koje linije menjaju režim\nZbog rekonstrukcije Trga Slavija i Bulevara oslobođenja, na delu od Slavije do Veterinarskog fakulteta, od 11. avgusta u ponoć do 20. oktobra, menja se režim rada linija javnog gradskog prevoza, prenosi Beoinfo.\nPrivremena tramvajska linija 9L saobraćaće na relaciji Kalemegdan – Donji grad – Vukov spomenik – Resavska – Savski trg – Novi Beograd, Blok 45. Tramvaji sa linija 2 i 3L će delimično promeniti trasu, na delu od Savskog trga do Bulevara kralja Aleksandra i to tako što će, umesto preko Trga Slavija, saobraćati Nemanjinom, Resavskom i Bulevarom kralja Aleksandra.\nUspostavlja se privremena autobuska linija 9A, a ova vozila će saobraćati na trasi: Karađorđeva – Savski trg – Nemanjina – Trg Slavija – Bulevar oslobođenja – Baštovanska – Paunova – Banjica 2.\nTrolejbusi sa linija 19, 21, 22, 29 i 29N neće menjati trasu. Vozila sa pomenutih linija će saobraćati dvosmerno preko Trga Slavija koridorom Makenzijeva – Kralja Milana. Vozila sa linija 30, 39, 42, 47 i 59 će iz pravca Autokomande saobraćati do Savskog trga, gde će vršiti promenu smera kretanja sistemom sledećih ulica: Nemanjina – Balkanska – Admirala Geprata – Kneza Miloša – Nemanjina, umesto do terminusa Trg Slavija Birčaninova. Vozila sa linija 31, E9, 31N, 33N, 47N i 48N će, u oba smera, na delu od Terazija do Bulevara oslobođenja saobraćati sledećim saobraćajnicama: Terazije – Trg Nikole Pašića – Kneza Miloša – Nemanjina – Trg Slavija – Bulevar oslobođenja i dalje redovnim trasama.\nVozila sa linija 33, 48, E7 i 401N će u smeru ka Dunav stanici saobraćati sledećim saobraćajnicama: Bulevar oslobođenja – Kneginje Zorke – Makenzijeva – Beogradska i dalje redovnim trasama, a u smeru ka Autokomandi Beogradskom, Njegoševom, Svetozara Markovića, Nemanjinom, Bulevarom oslobođenja i dalje redovnim trasama. Vozila sa linije 83 saobraćaće na skraćenoj trasi na relaciji Zemun (Bačka) – Savski trg. Vozila sa pomenute linije će u zoni Savskog trga promenu smera kretanja vršiti sistemom sledećih ulica: Savska – Miloša Pocerca – Sarajevska – Hajduk Veljkov venac – Nemanjina.\nVozila sa linije 51N će, u oba smera, na delu od Terazija do Savskog trga saobraćati sledećim saobraćajnicama: Terazije, Trg Nikole Pašića, Kneza Miloša, Nemanjinom, Savski trg i dalje redovnim trasama. Tokom radova vozila sa linija 30, 39, 42, 47 i 59 će kao dolazno/polazno stajalište koristiti Admirala Geprata, dok će vreme polaska čekati na perifernim terminusima. Tokom izvođenja radova ukida se stajalište Trg Slavija /Bulevar oslobođenja/ u Bulevaru oslobođenja, u oba smera, i stajalište Trg Slavija, u oba smera.\nVozila JGP-a će tokom radova koristiti privremeno izmešteno stajalište Karađorđev park u Bulevaru oslobođenja, u smeru ka Autokomandi, na poziciji neposredno po prelasku raskrsnice sa Tiršovom ulicom, gledano iz pravca Trga Slavija, privremeno uspostavljeno stajalište za linije 33, 48, E7 i 401N u Ulici kneginje Zorke, u smeru ka Pančevačkom mostu. Koristiće se i privremeno uspostavljeno stajalište za linije 33, 48, E7 i 401N u Beogradskoj ulici, u smeru ka Pančevačkom mostu.\nPrivremeno izmešteno stajalište je i Trg Slavija (Nemanjina), smer ka Glavnoj železničkoj stanici za linije 9A, 30, 36, 39, 42, 47, 59 i 78, neposredno po prelasku raskrsnice sa Ulicom Svetozara Markovića, kao i ka Trgu Slavija, neposredno pre nailaska na raskrsnicu sa Ulicom Svetozara Markovića. Biće privremeno izmešteno stajalište Trg Slavija, smer ka periferiji sa lokacije u kružnom toku, na privremenu poziciju u Ulici kralja Milana. Trg Slavija, smer ka Terazijama, zadržava postojeću poziciju do završetka radova JKP Beogradskog vodovoda i kanalizacije, a zatim se izmešta, u oba smera, na lokaciju neposredno po prelasku raskrsnice sa Ulicom kralja Milutina. Izmešteno je i stajalište Vračarska 1 u Baštovanskoj ulici, smer ka Banjici 2.\njavni gradski prevoz Beograd\nizmene u gradskom prevozu Beograd\nnova stajališta gradskog prevoza\nrekonstrukcija Bulevara oslobođenja\nizmene prevoza Slavija\nizmene prevoza na Slaviji\nizmene lnija na Slaviji


Dobro je ne zato što je od toga bilo neke velike >> Pročitaj celu vest na sajtu Vaseljenska TV << koristi za zemlju i narod, već zato što je to znak da javnost u Srbiji još uvek dovoljno jaka da Vučića natera da se pravda.\nAleksandar Pavić/Fond strateške kulture\nThe post Tresao se Vučić, rodio se miš appeared first on Vaseljenska TV.\nPress: Predsednik Aleksandar Vučić se obraća naciji: Od oktobra kreće nova faza dijaloga o KosovuPredsednik Vučić: Od oktobra kreće NOVA FAZA DIJALOGA o KiM, PODRŽAVAM Srbe da uđu u vladu Kosova, Haradinaj - ZLOČINAC\nVečernje novosti: Vučić: U oktobru nova faza dijaloga o Kosmetu; Srpska lista nije imala drugi izbor\nVečernje novosti: Vučić: U oktobru nova faza dijaloga o Kosmetu; Srpska lista nije imala drugi izbor; Pozvaću Trampa u Srbiju\nmedio.rs: PREDSEDNIK SE OBRATIO NACIJI Vucic Haradinaj za Srbiju ostaje ratni zlocinac


Juneće meso iz Srem Šida odlazi za Tursku – Otkupna cena i dalje nepoznata – Ozon Media\nU naredna tri meseca Srbija će na tržište Turske ponovo moći da izveze bez carine 2.400 tona junećeg mesa. Posle devet meseci prekida izvoza, ugovor je potpisan sa industrijom mesa Srem Šid. Inspekcija iz Turske trenutno je u Srbiji, a prema najavama, prva isporuka mesa očekuje se narednih dana.\nUdruženje Agroprofit iz Novog Sada, u čijem sastavu je Proizvodna grupa odgajivača i tovljača tovnih rasa, trenutno raspolaže sa oko 2.000 junadi, koja bi odmah mogla da budu isporučena klanici.\n– Ovo je dobra vest, ali treba razjasniti o kojim izvoznim količinama govorimo za period do februara naredne godine, jer postoji više različitih informacija koje su stigle do proizvođača – kažu u ovom udruženju i ističu da proizvođači žele da znaju na koji izvoz mogu da računaju sada i u narednom periodu. Navode da otkupna cena junećeg mesa još nije poznata.\nPrema ranije objavljenim informacija, Srbija je u 2018. godini izvezla u Tursku 3.609 tona junećeg mesa za 19,2 mil EUR. Prema zvaničnim turskim podacima, prosečna uvozna cena bila je 3.959 EUR po toni, dok je junetina iz Srbije kupovana po prosečnoj ceni od 5.314 EUR (34,2% iznad prosečne cene).\nMeđutim, početkom ove godine došlo je do zastoja izvoza, zbog čega su proizvođači tražili da država omogući razmenu junadi za kukuruz preko Direkcije za robne rezerve.\nIzložba radova likovnih amatera i Revija šešira\nUHAPŠEN SREMAC: U kamionu krio 81 kilogram marihuane\nBroj poseta: 63824137


Ugovoren izvoz na sajmu u Moskvi | Elma tt\nBEOGRAD - Agencija za strana ulaganja i promociju izvoza Srbije (SIEPA) procenila je juče da će srpske firme koje su se predstavile na Sajmu građevinarstva u Moskvi ostvariti izvoz vredan više od milion evra zahvaljujući učešću na sajmu.\nOsam srpskih preduzeća je na sajmu Mosbild u Moskvi, koji je održan od 1. do 4. aprila, ostvarilo 70 ozbiljnih kontakata, a jedan ugovor je zaključen. Proizvođač transformatora „Elma TT“ potpisao je ugovor za izvoz u Rusiju u vrednosti od 80.000 evra, a u planu je veći ugovor, vredan 500.000 evra.\nPored „Elme TT“, na sajmu su učestvovali proizvođač česmi i tuševa „RPC Pešović“, fabrika panelnih radijatora „Elma“ iz Velike Plane, preduzeće za postavljanje javne rasvete „Amiga“ i firma za zaštitu spomenika od vlage „HPS HIO protekšen sistems“.\nNa sajmu su se predstavili i proizvođač elektroinstalacija i prekidača „Metalka Majur“, proizvođač rasvetne opreme „Bak“ i firma za proizvodnju nameštaja i opremu enterijera „Entero“.


Nova pravila za ulazak u Grčku: Od 1. jula svi putnici će morati da imaju QR kod | Luftika\nOd 1. jula svi turisti će, pri ulazu u Grčku morati da imaju unapred popunjenu elektronsku prijavu, bar dva dana ranije.\nNa granici će samo pokazati QR kod koji će dobiti prilikom elektronskog prijavljivanja. Kada očitaju taj QR kod, zdravstveni radnici na granici odlučiće da li testiraju turiste na koronavirus ili ne.\nSrpski turisti ogorčeni: Poveo sam sina, ima 9 meseci; Pritisak na vladu…\nGrađani Srbije od danas mogu do Grčke preko Severne Makedonije uz…\nSvi putnici koji od 1. jula ove godine ulaze u Grčku moraće da imaju popunjenu elektronsku prijavu (PLF – Passenger Locator Form) najmanje 48 sati pre ulaska u zemlju, nakon čega će na mejl dobiti odgovarajući QR kod koji će morati da pokažu prilikom ulaska u zemlju.\nNa osnovu očitanog QR koda zdravstveni tim će odlučiti da li će se obaviti testiranje ili će putnici bez dodatnog zadržavanja nastaviti put, ističu u Udruženju turističkih agencija Srbije.\n– Putnici će u formularu morati da navedu mesto ulaska u zemlju, tačan datum dolaska, ličnu adresu i kontakt, tačnu adresu mesta u koju su se uputili, kao i kontakt najbližih rođaka ili prijatelja, u slučaju da se stvori potreba da se obaveste o zdravstvenom stanju putnika. Dobijeni QR kod putnici mogu da odštampaju ili imaju u svom telefonu, kako bi ga pri ulasku u zemlju pogranični službenici mogli skenirati – navodi se na sajtu grčke vlade.\n– Svi putnici moraju da poštuju preventivne mere nošenja maski i fizičkog distanciranja i dobiće detaljna uputstva kako da se ponašaju u slučaju da se pojave simptomi bolesti Covid – 19, a naglašeno je da moraju odmah da kontaktiraju Nacionalnu javnu zdravstvenu organizaciju (EODY). Dodaje se i da putnici sa više odredišta u Grčkoj moraju da navedu tačan plan puta u narednih sedam dana – navodi Udruženje.\n– Putovanja nisu stala, ali trenutno svi moramo da se prilagodimo novonastalnoj situaciji i postavljenim uslovima kako bismo sačuvali svoje i zdravlje drugih i sprečili dalje širenje pandemije koronavirusa – navodi Udruženje turističkih agencija Srbije i poručuje putnicima da se ne rukovode pisanjem tabloida.\n– Svedoci smo ogromnog broja lažnih vesti u proteklom periodu. Tekstovi o tome kako u Grčkoj turiste odvode na “ostrvo gubavaca”, love po plažama i smeštaju u karantine, kako je u Turskoj kazna za nenošenje maske 400 evra i slično, nisu istina i svima nanose ogromnu štetu. Svi koji razmišljaju o putovanjima van granica Srbije treba da donesu odluku na osnovu pravovremenih i istinitih informacija – ističu u Udruženju turističkih agencija Srbije.\noznakegrcka grcka leto 2020 letovanje qr kod grcka


Projekat pomoći EU Srbiji u borbi protiv korupcije dodeljen italijansko-španskom konzorcijumu na čijem čelu je italijanska agencija za borbu protiv korupcije – Agencija za sprečavanje korupcije\nEvropska komisija dodelila je italijansko-španskom konzorcijumu, na čijem je čelu italijanska agencija za borbu protiv korupcije (ANAC), realizaciju zajedničkog (twinning) projekta pomoći u jačanju mehanizama prevencije i borbe protiv korupcije u Srbiji.\nU konzorcijumu se, pored ANAC-a, nalaze i Ministarstvo pravde i Visoka škola sudstva Italije, u saradnji sa španskim institucijama: Međunarodnom fondacijom za upravu i javne politike i Specijalnim državnim tužilaštvom za borbu protiv korupcije i organizovanog kriminala.\nItalijanska agencija će blisko sarađivati sa Agencijom za borbu protiv korupcije Republike Srbije i sa drugim nadležnim institucijama Republike Srbije sa kojima već postoji odlična bilateralna saradnja.\nVrednost ovog projekta Evropske unije je 2 miliona evra a zadatak je da se označe i realizuju aktivnosti neophodne za unapređenje sistema borbe protiv korupcije u Srbiji sa ciljem usklađivanja sa standardima Evropske unije.\n“Radi se o veoma važnom projektu iz oblasti vladavine prava koja je strateški važna za proces evropskih integracija Srbije koji Italija snažno podržava”, izjavio je ambasador Italije u Beogradu Đuzepe Manco.\n„Agencija je uvek bila otvorena za unapređivanje svojih kapaciteta i nakon skoro šestogodišnjeg iskustva potrebna joj je specifična vrsta pomoći. Sigurni smo da su iskustva italijanskih i španskih kolega komplementarna i radujemo se saradnji od koje puno očekujemo“, izjavila je ovim povodom Tatjana Babić, direktorka Agencije za borbu protiv korupcije.


AVGANISTANCI VIZE NE ČEKAJU: Stotine samovoljno napuštaju vojne baze u SAD! Protivnici preseljenja upozoravaju na opasnost! VIDEO\nFoto: BARBARA DAVIDSON / Getty images / Profimedia\nrepija repija\t 01.10.2021. 17:22h\nNešto neočekivano se dešava u američkim vojnim bazama u kojima su smešteni evakuisani Avganistanci: Stotine njih jednostavno odlaze pre nego što se završi proces preseljenja, rekli su Rojtersu dva izvora upoznata sa podacima.\nBroj "nezavisnih odlazaka", kojih je 700 i koji bi mogli biti veći, ranije nije prijavljivan. Ali ovaj fenomen izaziva uzbunu među imigrantskim zagovornicima zabrinutim zbog rizika za Avganistance koji odustaju od sada otvorenog, složenog i potpuno dobrovoljnog procesa preseljenja.\nU brzini i haosu povlačenja SAD iz Avganistana u avgustu nakon 20 godina rata, mnogi evakuisani ljudi dovedeni su u Sjedinjene Države pod privremenim statusom "humanitarne uslovne slobode". Jednom prebačene u američke vojne baze, grupe za preseljenje izbeglica i američki zvaničnici pokušavali su da povežu ljude sa službama radi nesmetanog prelaska u Sjedinjene Države.\nU saopštenju, portparol američkog Ministarstva za unutrašnju bezbednost (DHS) odbio je da komentariše podatke koje su Rojtersu dostavili izvori, ali je rekao da ljudi koji su napustili baze "generalno" imaju veze sa Sjedinjenim Državama, poput članova porodice prijatelja i sredstva za izdržavanje.\nPortparol je rekao da su, osim toga, na početku operacije mnogi od evakuisanih bili američki državljani, stalni stanovnici ili su odobrili posebne imigrantske vize, pa su mogli brzo da odu.\nAli rano napuštanje moglo bi Avganistance koštati mnogih koristi - poput ubrzanih radnih dozvola - i stvoriti niz pravnih problema s obzirom na složenost imigracijskog sistema SAD -a.\n"To je džinovska limenka sa crvima", rekao je jedan zvaničnik američke Službe za državljanstvo i imigraciju, koji je govorio pod uslovom anonimnosti.\n"To bi moglo dovesti do godina i godina strašnih problema imigracionog statusa."\nBeneficije koje su evakuisani imali do sada su bile ograničenije od onoga što se nudi izbeglicama. Ali izgleda da će se to promeniti nakon zakona koji je u četvrtak usvojio Kongres - uprkos protivljenju republikanaca - koji bi avganistanskim evakuisanima dao opsežniju pomoć koja se obično pruža izbeglicama.\n"Trebali bismo učiniti sve što je u našoj moći da pomognemo našim afganistanskim saveznicima da snažno počnu u svojim novim domovima", rekao je demokratski senator Džef Merkli u saopštenju.\nNovi zakon kaže da bi avganistanski zahtevi za azil trebalo da budu ubrzani. Ali oni koji rano napuste američke baze možda neće dobiti svu pravnu orijentaciju koja im je potrebna za početak aplikacije.\nStručnjaci za imigraciju kažu da Avganistanci koji napuste baze ne krše američke zakone i da vojni zvaničnici nemaju zakonska ovlašćenja da drže Avganistance koji poštuju zakone protiv svoje volje na bilo kojoj od osam lokacija u kojima je smešteno 53.000 Avganistanaca koji su pobegli od talibana na američkim letovima za evakuaciju.\nRazmere nezavisnih odlazaka variraju od baze do baze, prema izvorima - više od 300 samo u Fort Blisu u Teksasu - brojka koja će verovatno alarmirati i zagovornike i kritičare masovne operacije preseljenja u SAD.\nMeđutim, američki zvaničnici naglašavaju da su svi Avganistanci koji su napustili američke baze već prošli bezbednosnu proveru pre nego što su stigli u Sjedinjene Države. Rizik od nezavisnih odlazaka predstavljaju sami Avganistanci.\nRojters je pogledao dokument pod naslovom "Informacije o odlasku", koji ima za cilj da upozori Avganistance da razmisle o odlasku pre nego što završe preseljenje. Podseća ih da na osnovu toga mogu dobiti obradu imigracione dokumentacije, pa čak i gotovinu kako bi platili putovanje do odredišta u Sjedinjenim Državama.\n"Kada napustite ovu bazu, gubite ove prednosti i možda se nećete vratiti", navodi se. Margaret Stok, imigraciona advokat sa iskustvom u slučajevima vezanim za vojsku, rekla je da upozorenje nije dobronamerno.\n"Mislim da pokušavaju da paze na ljude", rekla je. "Ljudi koji upravljaju bazama s pravom su zabrinuti da neko možda nije u potpunosti svjestan posljedica lutanja."\nAvganistanci koji napuštaju američke baze mogu biti osetljivo pitanje u nekim dijelovima zemlje, posebno s obzirom na medijsko izvještavanje o sigurnosnim incidentima u Fort Mekoju u Viskonsinu i Fort Blisu.\nAli general Glen VanHerk, šef Severne komande, odbacio je ideju da je kriminal problem u američkim bazama. On je u četvrtak novinarima Pentagona rekao da je broj incidenata koji uključuju pljačku i krađu znatno manji nego u opštoj populaciji SAD -a, sa samo osam slučajeva u šest sedmica.\nUpitan šta je ograničavajući faktor u procesuiranju Avganistanaca za preseljenje, VanHerk je rekao da se ne radi o vakcinaciji protiv ospica ili koronavirusa ili bezbednosnim proverama.\nUmesto toga, američki zvaničnici su uložili napore da "svakom avganistanskom gostu obezbede odlično mesto za sletanje i uveravanja gde će se preseliti".\n"Tako da razumem da je trenutno ograničavajući faktor proizvodnje", rekao je on.\nAMERIČKI MARINCI PONIŽENI U KABULU: Na aerodromu ostavili poruke šta misle o talibanima, komanda ih naterala da ih obrišu! FOTO\nOVAKO SU TALIBANI ISKULIRALI AMERE PRED POVLAČENJE IZ AVGANISTANA Vodeći general SAD im dao ultimatum, već sutra ga nisu poslušali\nZBOG FIJASKA TOKOM POVLAČENJA IZ AVGANISTANA SLEDI REŠETANJE U KONGRESU: Američki generali moraće da odgovore na bolna pitanja!\nSADAvganistancimigrantivojne bazeAvganistanFort Mekoj


Oslabljena Crvena zvezda ubedljiva na startu sezone 97:61! - KK Crvena zvezda\nKošarkaši Crvene zvezde savladali su Split 97:61 (22:16,31:12,22:13,22:20), u meču prvog kola ABA lige.\nCrveno beli su odigrali dobru utakmicu na startu i dominantno stigli do prvih bodova i pored činjenice da su bili izuzetno oslabljeni neigranjem petorice košarkaša (Lazić, Vajt, Dobrić, Davidovac, Uskoković).\nPred 2500 gledalaca crveno-bele su do pobede predvodili Ivanović sa 20 poena i 6 asistencija, Lazarević sa 13, Cirbes sa 12 i Holins sa 11 poena.\nU ekipi Splita koja je zaostajala praktično od starta utakmice najefikasniji su bili Čampara sa 10 i Kedžo sa 9 poena.\nCrveno-beli su izuzetno čvrstom igrom odmah uspostavili kontrolu nad utakmicom, pogađali šuteve za dva i za tri u visokim procentima, a do potpune dominacije crveno beli su stigli u drugoj četvrtini.\nSjajnu epizodu imao je Lazarević koji je brzo ubacio 9 poena Ipomogao da naš tim stigne do plus 16, a onda je iskočio tandem Kalinić i Cribes pa je Crvena zvezda uz izvanredu igru stigla do plus 25 na poluvremenu (53:28).\nPitanje pobednika praktično je rešeno početkom treće deonice koju je Crena zvezda krenula serijom 10:0, a do kraja bučna publika u hali Aleksandar Nikolić videla je mnoštvo atraktivnih poteza i lepu minutažu koju je trener Deja Radonjić ukazao Nemanji Popoviću i Marku Gušiću koji su takođe zaradili brojne aplauze na svom debiju u crveno belom dresu na velikoj sceni.\nNa kraju lepa i ubedjiva pobeda na startu nove sezone 96:61.\nSudije: Milan Nedović, Denis Hadžić, Stefan Ćalić\nCrvena zvezda: Gušić 2, Lazarević 13, Volters 10, Mitrović 6, Kalinić 9, Holins 11, Simonović 0, Ivanović 20, Kuzmić 11, Cirbes 12, Popović 3\nSplit: Perković 0, Perasović 4, Kedžo 9, Runjić 7, Žganec 1, Vuko 5, Čampara 10, Bajo 7, Džons 6, Meklin 7, Barič 5.\nCrvena zvezda naredni meč igra u petak protiv Fenerbahčea u petak u Istanbulu, a druga utakmica u ABA ligi igra se u ponedeljak protiv ekipe Budućnosti.


Članak je dodao: Nenad Mijatović | Datum objave: 17. januar, 2014\nVerzija 6.0 PAN-OS operativnog sistem koji pokreće Palo ALto Networks firewall unapređuje WildFire zaštitu od naprednih kompleksnih pretnji\n14. januar 2014 - Palo Alto Networks, lider po pitanju bezbednosti u enterprise okruženju, upravo je objavio vest o poboljšanjima njihove bezbednosne platforme čime se povećava mogućnost otkrivanja i prevencije naprednih pretnji, za njihove korisnike širom sveta. Ono što je još značajnije, to uključuje poboljšanja u Palo Alto Networks servisu WildFire™ koji omogućava brzo otkrivanje i uklanjanje prethodno nepoznatnih zlonamernih pretnji, iskorišćavanja ranjivosti u nultom-danu i naprednih upornih pretnji (APT - advanced persistent threats).\nSajber kriminalci primenjuju nove, prikrivene metode da bi izbegli tradicionalne bezbednosne mere, kao što su stateful firewall-i, sistemi za prevenciju upada, i antivirusni sistemi. Zaštita koju nude ovi zastareli pristupi često se odnosi samo na jedan vektor pretnji po ograničenom opsegu mrežnog saobraćaja, rezultujući u većem procentu napada koji prodiru u sistem i skupljem ljudskom odgovoru na te napade.\nDa bi otkrivanje sofisticiranih napada bilo uspešnije, potreban je automatizovan i proširiv pristup "zatvorene petlje", onaj koji počinje s pozitivnim bezbednosnim kontrolama da bi se smanjila površina napada; proveravanjem svog saobraćaja, portova i protokola da bi se blokirale sve poznate pretnje; brzo otkriva postojanje nepoznatih pretnji; tada, automatski primenjuje nove zaštite na početnoj liniji da bi se obezbedilo da prethodno nepoznate pretnje budu prepoznate i poznate za sve korisnike ovog sistema i blokirane.\nBezbednosna platforma koju Palo Alto Networks nudi je potpuno originalni pristup; započinje s njihovim firewall-om nove generacije kao ključnim sredstvom za nametanje politika unutar mreže, i proširuje se sa mogućnostima naprednog otkrivanja i analize pretnji preko servisa WildFire, koji sada koristi više od 2.400 korisnika širom sveta. Nova unapređenja uključuju:\nProširena vidljivost datoteka – svi uobičajeni tipovi datoteka, uključujući PDF-ove, Office dokumente, Java i APK datoteke, operativni sistemi i aplikacije (enkriptovane ili ne) sada se detektuju, šalju u zatvoreni sistem za proveravanje i filtriraju.\nOtkrivanje zero-day exploita (ranjivosti koje se mogu zloupotrebiti) – upotrebom analize ponašanja, ova mogućnost u WildFire oblaku koja je nezavisna od potpisa, brzo identifikuje exploite u standardnim aplikacijama i operativnim sistemima i distribuira informacije o pretnjama pretplatnicima u manje od 30 minuta da bi se sprečili budući napadi.\nOtkrivanje zlonamernih domena – blokira kritičnu fazu preuzimanja kontrole od strane naprednih napada tako što gradi globalnu bazu podataka kompromitovanih domena i infrastrukture.\nObjedinjeni pregled podataka reagovanja na incidente – u jedinstvenom pregledu, bezbednosni administratori imaju pristup detaljnim informacijama o zlonamernim programima, njihovom ponašanju, kompromitovanim hostovima i ostalom, tako da timovi za odziv na incidente mogu brzo da odgovore na pretnje i odrede proaktivne mere zaštite.\nOva unapređenja uvećavaju mogućnosti otkrivanja nepoznatih pretnji na svakom koraku životnog ciklusa napada. U kombinaciji s automatskim blokiranjem i in-line nametanjem politika, nove mogućnosti mogu dramatično da smanje broj pretnji koje prodiru u organizaciju i zahtevaju odziv čoveka na incidente. I, u malo verovatnom slučaju da pretnja napravi upad u organizaciju, timovi za odziv na incidente imaju dovoljno podataka u objedinjenom pregledu da preduzmu brzu akciju.


Tag - predsednički izbori 2017. - Informer\nTag: predsednički izbori 2017.\nM. Jovanović - M. Dakić 19. 04. 2017. 21:28 EVO KOLIKO JE VUČIĆEVA POBEDA UBEDLJIVA: Na ponovljenim izborima dobio 76,8% i to na mestima gde je 2. aprila imao 41,2%!\nAleksandar Vučić ostvario ubedljivo najbolji rezultat u trci za predsednika... Svi ostali doživeli debakl - Janković pao na 9,9%, Beli na 3,6%, a Jeremić dobio samo 1,3%detaljnije\nTanjug 17. 04. 2017. 07:55 OPET GLASANJE! Danas se ponavljaju izbori na tri biračka mesta!\nIzbori za predsednika Srbije biće danas ponovljeni na tri biračka mesta, na po jednom biračkom mestu u Novom Sadu, Trsteniku i Leskovcudetaljnije\nTanjug 16. 04. 2017. 09:25 VUČIĆ O OPOZICIJI: Tako mali Đokica zamišlja politiku - PA NE BIRA RIK PREDSEDNIKA, NEGO GRAĐANI!\nNije Republučka izborna komisija ta koja bira predsednika Republike, izjavio je danas premijer Aleksandar Vučić i ocenio da su gotovo smešna nastojanja njegovih političkih protivnika da pritiscima na Republičku izbornu komisiju promene ishod izbora i volju građanadetaljnije\nBeta 16. 04. 2017. 08:21 IZBORI 2017! Sutra ponavljanje izbora za predsednika Srbije na tri biračka mesta!\nGlasanje na izborima za predsednika Srbije u ponedeljak 17. aprila će biti ponovljeno na tri biračka mesta na kojima pravo glasa ima 3.148 biračadetaljnije


ŠAHISTI POBEDOM PRED DERBI: Srbobran.net web portal\nU okviru Vojvođanske lige - Bačka odigrani su mečevi 6.kola, a Srbobranci su dominirali kod kuće u susretu sa novosadskim šah klubom An pasan. Igralo se na šest tabli, a pobede za Srbobran zabeležili su Radić, Dostan i Kovačević. Remizirali su Paroški i Cvetanović, a jedino je izgubio Manojlović.\nNakon odigranih 6 kola prvo mesto sa 15 bodova dele Mladenovo i Gajdobra, dok su naši šahisti treći sa 13. Ova pobeda je kao što smo rekli odlična uvertira pred meč koji se igra sledećeg vikenda u Mladenovu. Srbobranci idu na pobedu, a da li će cilj ostvariti videćemo.


Udruženja da podstaknu primarnu selekciju i reciklažu - Užicka Republika Press\nDa bi podstakli primarnu selekciju otpada na regionalnoj deponiji Duboko koja je trenutno na nivou oko sedam odsto Grad Užice je u skladu sa Programom zaštite i unapređenja životne sredine za 2018. godinu pozvao lokalna udruženja da apliciraju za finansiranje projekata. Tema ovogodišnjeg konkursa koji do 15. novembra treba da se završi je “U susret primarnoj selekciji”, najavila je Dunja Đenić, većnica za oblast zaštite životne sredine.\nZaštita životne sredine smanjenjem količine otpada koji se odlaže na deponiju čime se produžava vek trajanja deponije, podsticanje cirkularne ekonomije, selekcija i reciklaža već upotrebljenog otpada su opšti ciljevi konkursa.\nSpecifični cilj je unapređenje sistema i povećanje količine selektovanog otpada, inovativna rešenja i predlozi za unapređenje primarne selekcije i reciklaže otpada, navela je ona.\nNa konkursu koji traje do 30. septembra mogu učestvovati udruženja registrovana u našem gradu koja se prema statutu, bave zaštitom i unapređenjem životne sredine i koja imaju ljudske i tehničke kapacitete za sprovođenje predloženog projekta.\nMaksimalan iznos po projektu nije ograničen, ali ne sme biti veći od 300 000 dinara, što je i ukupan iznos sredstava opredeljenih Budžetskim fondom za zaštitu životne sredine.\nNa deponiju Duboko koja od oktobra 2011. godine prima otpad iz devet lokalnih samouprava Zlatiborskog i Moravičkog okruga, dnevno stiže od 300 do 350 tona uglavnom pomešanog, komunalnog otpada.\nOtpad koji stiže iz Bajine Bašte i Arilja primer je dobre prakse primarnog razvrstavanja na mestu nastanka, navela je Dunja Đenić, dodajući da bi primarna selekcija otpada u Užicu ponovo mogla da zaživi od sredine naredne goidne ukoliko budu odobreni projekti za koje je grad konkurisao.\nInače, prema podacima Kancelarije za saradnju civilnog društva sa Gradskom upravom registrovano je 38 udruženja čija je jedna od oblasti delovanja zaštita životne sredine. Po rečima većnice za ovu oblast aktivno ih je do 10, a samo Udruženje “RAZVOJ UE” prošle godine učestvovalo je na konkursu Grada na temu koja se odnosila na individualni doprinos pojedinca problem zagađenja vazduha u gradu.\nProjekat „Informisani lakše dišemo“,Udruženja „RAZVOJ UE“ koji je finansiran sa 123 270 dinara realizovan je kroz devet tekstova na portalu www.užičkarepublikapress.rs.


U finalu, Jedinstvo iz Užica je savladalo Rudar iz Pljevalja sa 2:0, dok je u meču za treće mesto, Jedinstvo iz Bijelog Polja je pobedilo Trendteks iz Prijepolja sa 2:1.\nU polufinalnim utakmicama, Rudar iz Pljevalja, iz Crne Gore, pobedio je domaći Trendteks sa 2:1, dok je Jedinstvo iz Užica savladalo Jedinstvo iz Bijelog Polja, iz Crne Gore, sa 2:0.\nDr Milinko Mićović, direktor OŠ Vladimir Perić Valter, svečano je otvorio turnir, Mustafa Bašović je podelio zahvalnice ekipama.\nTradicionalno, Gordana Mezildžić, supruga Ferida Mezildžića, predala je prelazni pehar za prvo mesto, dok je pobednički pehar u trajno vlasništvo predao Zoran Petrić, otac Nemanje Petrića, kapitena muške seniorske reprezentacije Srbije, koji je zatim svečano zatvorio turnir.\nPehar koji su osvojile odbojkašice i odbojkaši Srbije na EP 2019. imali su prilike da vide građani Prijepolja, zaposleni u kompaniji Trendteks, generalnom sponzoru odbojkaškog kluba, zaposleni u filijali Banke Poštanska štedionica, generalnog sponzora OSS, zatim zaposleni na benzinskoj pumpi Luokil, zvaničnoj pumpi OSS, kao i učenici OŠ Vladimir Perić Valter u Prijepolju.


Marinković: Tramp i Srbiju pita za Kosovo\nFebruar 07, 2020 10:04\nPotpresednik srpskog parlamenta i jedan od osnivača Kongresa srpsko-američkog prijateljstva Vladimir Marinković kaže da administracija Donalda Trampa ima razumevanje za poziciju Srbije kada je u pitanju Kosovo, ali i da su zainteresovani da dođe do kompromisnog rešenja.\n“Oni potpuno podržavaju evropski put Srbije i, što je još važnije, pragmatični su po pitanju kompromisnog rešenja i priznaju da Srbija ima legitimne interese na KiM. Nadam se da će se ovo pitanje desiti za vreme Trampovog mandata, ali i mi mnogo više treba da podržimo našeg predsednika u njegovoj borbi za budućnost i rešenja koja će obezbediti bolji život i blagostanje građanima Srbije”, rekao je Marinković u razgovoru za Srpski telegraf.\nMarinković je, kao i svake godine, prisustvovao Molitvenom doručku, a ove godine se, kako kaže, susreo sa više od 10 kongresmena i senatora,mahom republikanaca.\n“Ono što je značajno jeste da postoji interesovanje za Srbiju, da se Srbija posmatra kao pouzdan partner i politički lider regiona. Svi oni znaju predsednika Vučića i zadivljeni su rezultatima ekonomskih reformi koje je on sproveo i privrednim rastom koji Srbija beleži. Sličnu politiku vodi i predsednik Tramp. Dakle, postoje preduslovi da Srbija dobije podršku SAD, ali je potrebno da budemo još više prisutni u Vašingtonu i radimo svakodnevno na izgradnji odnosa sa SAD”, rekao je on.\nGovoreći o reagovanjima na odluku Senata SAD kojom je odbijen opoziv predsednika Amerike Donalnda Trampa, Marinković kaže da je to maestralna pobeda Trampa.\n“To je i pokazatelj da, i pored velike medijske hajke i ogromnog pritiska i lažnih vesti, američki narod, prvenstveno, ceni rezultate njegove politike, koji se pre svega odnose na ekonomiju i zapošljavanje. Tramp je jednostavno nezaustavljiv i, što je najvažnije, uživa nepodeljenu podršku republikanske partije, što se i pokazalo prilikom glasanja, ali i to da je moguće da njegovu politiku podržavaju i neke demokrate, kao što je na primer uticajni senator Mančin iz Virdžinije. Rezultati glasanja su dočekani sa velikom euforijom i to pokazuje da Tramp u ovom trenutku uživa najveće poverenje Amerikanaca u proteklih pet godina”, naveo je Marinković\nPrema njegovim rečima, Tramp je za tri godine uradio više nego prethodne dve administracije za dva mandata, odnosno 10 godina.\n“Unapredio je prava veterana, povećao 20 odsto zaposlenost Afroamerikanaca, dao veliku nadu i podsticaj tzv. belim okovratnicima, jednostavno doprineo je da je nezaposlenost na najnižoj tački u istoriji i ponovo učinio da Amerika dobije mesto koje joj pripada na globalnom nivou. Učinio je Ameriku ponovo velikom, kako on i republikanci vole da kažu”, rekao je Marinković.\nIzvor: Kosovo Onlajn, Srpski telegraf


Isplata augustovskih penzija počinje 5. septembra, i to sa povišicom za osam mjeseci – Prva.ba\nIsplata augustovskih penzija počinje 5. septembra, i to sa povišicom za osam mjeseci\nIsplata augustovskih penzija u Federaciji BiH koje će biti usklađene za 2,8 posto počinje 5. septembra, u subotu.\nZavod za PIO užurbano radi na obračunu penzija, a penzioneri će pored usklađene augustovske penzije, dobiti i razliku od 2,8 posto od januara do jula.\nMinimalne penzije u FBiH sada iznose 371,77 KM, a augustovske će iznositi oko 382 KM što je uvećanje za 10,4 KM. Nosioci najnižih penzija dobit će razliku za sedam mjeseci od 72,8 KM.\nUsklađivanje penzija se ne odnosi na penzionere koji imaju najviše penzije, a koje u FBiH iznose 2.174 KM.\nU Srbiji još 158 novozaraženih, tri osobe preminule\nOd danas zabrana ulaska i prevoza migranata na teritoriji USK